nvidia/miracl-vision huggingface dataset:
अकोंकागुआ

आकोंकागुआ या आकोंकाग्वा (Aconcagua) दक्षिण अमेरिका की ऐन्डीज़ पर्वतमाला का सबसे ऊँचा पहाड़ है। यह एशिया से बाहर विश्व का सबसे ऊँचा पर्वत भी है, हालांकि एशिया के हिमालय इतने ऊँचे हैं कि आकोंकागुआ का स्थान केवल विश्व के १०वें सबसे ऊँचे पर्वत पर आता है। आकोंकागुआ चिली और आरजेन्टीना देशों की सरहद पर स्थित है, हालांकि इसका शिखर आरजेन्टीना की भूमि पर पड़ता है। अकोंकागुआ के नाम के स्रोत को लेकर विद्वानों में विवाद है। कुछ के अनुसार यह चिली के इस भाग के मापूचे नामक मूल निवासी समुदाय की भाषा से आया है और उस बोली के 'आकोंका हुए' (Aconca Hue) का परिवर्तित रूप है। इसका अर्थ 'दूसरी तरफ़ से आने वाला/वाली' है और यह आधुनिक अकोंकागुआ नदी के लिये इस्तेमाल होता था। अन्य विशेषज्ञ कहते हैं कि यह केचुआ भाषा के 'आकोन काउआक' (Ackon Cahuak, अर्थ: पत्थर का पहरेदार) या 'आंको काउआक' (Anco Cahuac, अर्थ: सफ़ेद पहरेदार) से उत्पन्न हुआ है। एक अन्य सम्भावना यह भी है कि यह आयमारा भाषा के 'जान्कू कावा' (Janq'u Q'awa, अर्थ: सफ़ेद तंग घाटी या सफ़ेद झरना) से आया है। पर्वतारोहण मानकों के हिसाब से अकोंकागुआ पर चढ़ना कई अन्य ऊँचे शिखरों पर विजय पाने से आसान माना जाता है। यह एक प्रमुख नगर के पास है, इस तक पहुँचना आसान है, इसपर चढ़ने के लिए कोई विशेष तैयारी की ज़रूरत नहीं क्योंकि मार्ग अन्य पर्वतों कि तुलना में सीधासाधा है, हालांकि इसपर कभी-कभी केवल १०० किमी दूर स्थित प्रशांत महासागर से आई नमी अचानक भारी बर्फ़बारी का रूप ले सकती है और कभी-कभी तेज़ हवाओं वाले तूफ़ान भी आ धमकते हैं। अनुमान लगाया गया है कि लगभग १०० लोग इस पर्वत को चढ़ने में अपनी जाने गवाँ चुके हैं।
दौलत बेग ओल्दी

दौलत बेग ओल्दी भारत के जम्मू व कश्मीर राज्य के लद्दाख़ प्रदेश में स्थित एक स्थान है। यहाँ भारत की एक सैनिक चौकी है और यह ऐतिहासिक रूप से भारत और पूर्वी तुर्किस्तान के बीच के व्यापारिक मार्ग पर एक पड़ाव हुआ करता था। यह लद्दाख और मध्य एशिया के बीच ऐतिहासिक व्यापार मार्ग पर है, जो क़ाराक़ोरम दर्रा तक पहुंचने से पहले अंतिम शिविर का निर्माण करता है। इसे सुल्तान सईद खान ("दौलत बेग") के नाम पर रखा गया है, जो लद्दाख और कश्मीर के आक्रमण के बाद अपनी वापसी की यात्रा पर यहां आए थे। इस से ठीक दक्षिण में पूर्व से पश्चिम बहने वाली चिपचप नदी गुज़रती है। दौलत बेग ओल्दी के नाम का परिवर्णी (ऐक्रोनिम) बनाकर इसे कभी-कभी डी॰बी॰ओ॰ भी कहा जाता है। माना जाता है कि १६वीं सदी में तुर्किस्तान के यारकन्द शहर का एक धनवान, दौलत बेग (دولت بېغ‎) यहाँ से निकल रहा था लेकिन काराकोरम दर्रे से उतरने के बाद उसने यहाँ दम तोड़ दिया। 'दौलत बेग ओल्दी' का मतलब है 'दौलत बेग की मृत्यु हो गई है'। कहते हैं कि उसे अपने ख़ज़ाने के साथ यहीं दफ़ना दिया गया है लेकिन आजतक कोई उसकी क़ब्र नहीं ढूंढ पाया है। दौलत बेग ओल्दी ५,१०० मीटर (१६,७०० फ़ुट) की ऊँचाई पर काराकोरम पर्वतमाला के सुदूर पूर्वी छोर पर भारत-चीन सरहद से ८ किमी दक्षिण में और चीन-अधिकृत अक्साई चिन क्षेत्र और लद्दाख़ के अन्य भाग के बीच की वास्तविक नियंत्रण रेखा से ९ किमी पश्चिमोत्तर में स्थित है। सियाचेन ग्लेशियर को छोड़कर यह भारत का उत्तरतम स्थाई सैनिक अड्डा है। यहाँ से कुछ दक्षिण में मुरगो नामक भारतीय गाँव है जहाँ मिश्रित तिब्बती-दर्दी मूल के बलती समुदाय के लोग रहते हैं जो ख़ुबानी उगाने और याक-पालन से गुज़ारा करते हैं। सर्दियों में यहाँ तापमान -३० सेन्टीग्रेड तक गिर जाता है। २००१ में भारत ने घोषणा करी कि वह लेह से दौलत बेग ओल्दी तक एक पक्की सड़क बना रहा है। २०१३ में चीनी फ़ौज ने सीमा लांघकर इस स्थान से कुछ दूरी तक घुसपैठ करी जिसका भारत ने विरोध करा।
रोनाल्ड वेन

रोनाल्ड जेरल्ड वेन (जन्म: 17 मई 1934) का एक सेवानिवृत्त अमेरिकी इलेक्ट्रॉनिक्स उद्योग के कार्यकर्ता हैं। एप्पल कंप्यूटर (अब एप्पल इंक) के सह-संस्थापकके रूप में उन्होंने नए उद्यम के लिए महत्वपूर्ण प्रशासनिक निरीक्षण प्रदान किया। हालाँकि उन्होंने जल्द ही नई कंपनी का अपना हिस्सा कुल 800 डॉलर में बेच दिया।
पारद वाष्प टरबाइन

पारद वाष्प टरबाइन (mercury vapour turbine) एक प्रकार का ऊष्मा इंजन है जो ऊष्मा चक्र को चलाने के लिए पारद का उपयोग करता है। पारद वाष्प टरबाइन का उपयोग भाप टरबाइन के साथ करके बिजली पैदा की जाती थी। इस प्रकार के सम्मिलित ऊष्मा चक्र द्वारा विद्युत जनन का प्रचलन सीमित ही रहा क्योंकि आरम्भिक लागत अधिक होती थी तथा पारे के विषकारी प्रभावों का खतरा था। केवल भाप-चक्र का प्रयोग करके बिजली पैदा करने की अपेक्षा पारद-चक्र से अधिक दक्षता प्राप्त होती है। किन्तु समय के साथ धातुकार्मिक विकास के फलस्वरूप केवल वाष्प-चक्र के उपयोग से भी अधिक दक्षता मिलने लगी है जिससे पारद-वाष्प टरबाइन की उपयोगिता समाप्त हो गई है।
गिलगित नदी

गिलगित नदी (دریائے گلگت‎, दरिया-ए-गिलगित), जो ग़िज़र नदी भी कहलाती है, पाक-अधिकृत कश्मीर के गिलगित-बलतिस्तान क्षेत्र में बहने वाली एक नदी है। यह सिन्धु नदी की एक उपनदी है। गिलगित शहर इसी नदी के किनारे बसा हुआ है। गिलगित नदी १२,२०० फ़ुट (३,७०० मीटर) की ऊँचाई पर स्थित शन्दूर झील से शुरु होती है और आगे चलकर इसमें पहले दाई तरफ़ से ग़िज़र नदी और फिर बाई तरफ़ से हुन्ज़ा नदी मिलती है।
पान (चंद्रमा)

पान (Pan) (/ˈpæn/ PAN-', यूनानी : Πάν), शनि का एक अंतरतम चंद्रमा है। 35 किलोमीटर लम्बा और 23 किमी ऊँचाई वाला यह अखरोट के आकार का एक छोटा चंद्रमा है; जो कि शनि के A रिंग में एंके अंतराल के भीतर परिक्रमा करता है। पान एक चरवाहे के रूप में कार्य करता है और एंके अंतराल को कणों से मुक्त रखने के लिए उत्तरदायी है। इसकी खोज 1990 में मार्क आर. शोवाल्टर द्वारा वॉयेजर 2 यान की पुरानी तस्वीरों के विश्लेषण से हुई थी। तब इसे अपना अस्थाई पदनाम S/1981 S 13 मिला था क्योंकि तस्वीरों से इसकी खोज 1981 से चली आ रही थी।
पचौली

पचौली (वानस्पतिक नाम : Pogostemon cablin) एक पौधा है जिसके पत्तियों से तेल निकाला जाता है जिसका प्रयोग बड़े पैमाने में मादक और गैर मादक पदार्थों जैसे केन्डी, दूध से बनी मिठाई, वेक्ड पदार्थ में संघटक के रूप में किया जाता है। साथ ही इसका उपयोग साबुन, इत्र, बाँडी लोशन, सेविंग लोशन, डिटर्जेंट, तंबाखू और सुंगध में भी किया जाता है। पचौली की ताजी पत्तियों का काढ़ा बनाकर उपयोग किया जाता है। पचौली पुदीना जाति का झाड़ीदार शाकीय पौधा है। इससे प्राप्त तेल के लिए इसकी खेती की जाती है। पचौली तेल का उपयोग बड़े पैमाने में संघटक के रूप में किया जाता है। पचौली तेल को चंदन तेल के साथ मिलाने पर सर्वश्रेष्ठ अत्तर प्राप्त होता है। यह मूल रूप से फिलीपिन्स का पौधा है। यह पौधा मलेशिया, इंडोनेशिया और सिंगापुर में जंगली रूप से बढ़ता है। यह प्राकृतिक रूप से पैरग्वे, पैनांग, वेस्टइंडीज में फैला हुआ है। यह पौधा भारत में 1942 में टाटा ऑयल मिल्स के द्दारा प्रस्तुत किया गया था। पचौली की पत्तियों की तेल को विभिन्न प्रकार से उपयोग में लाया जाता है | इसे कई प्रकार के कॉस्मेटिक पदार्थों के अलावा भाप लेने के लिए, एयर फ्रेशनर की तरह, नहाने के पानी में और बालों से डैंड्रफ को ख़त्म करने के लिए भी किया जाता है | Archived 2021-06-02 at the वेबैक मशीन
दिनेश चन्द्र गुप्त

दिनेश चन्द्र गुप्त (6 दिसम्बर 1911 – 7 जुलाई 1931) भारत के क्रान्तिकारी थे जिन्होने भारत पर ब्रितानी उपनिवेश के विरुद्ध संघर्ष किया। दिनेश गुप्त का जन्म बंगाल के मुंशीगंज जिले के जोशोलांग गाँव में हुआ था जो अब बांग्लादेश में है। ८ दिसम्बर १९३० को यूरोपियन वेश में तीन युवा क्रांतिकारी दिनेश चन्द्र गुप्त, विनय बसु और बादल गुप्ता कोलकाता की राइटर्स बिल्डिंग में प्रवेश कर गए और जेलों में भारतीय कैदियों के साथ अमानवीय व्यवहार करने वाले इन्स्पेक्टर जनरल ऑफ़ प्रिजन एन.एस. सिप्सन को मार गिराया।
कांग्रेस समाजवादी दल

कांग्रेस समाजवादी दल Archived 2020-02-02 at the वेबैक मशीन (Congress Socialist Party (CSP)) भारत का एक राजनैतिक दल था जिसकी स्थापना 1934 में हुई थी। कांग्रेस में समाजवादी Archived 2020-02-02 at the वेबैक मशीन विचारधारा के सर्वप्रमुख प्रेरणा प्रतीक जवाहरलाल नेहरू तथा सुभाषचंद्र बोस थे।जयप्रकाश नारायण, फूलनप्रसाद वर्मा एवं कुछ अन्य लोगों ने मिलकर जुलाई 1931 में बिहार में समाजवादी पार्टी Archived 2020-02-02 at the वेबैक मशीन की स्थापना की। 1933 में पंजाब में एक समाजवादी पार्टी का गठन किया गया था। सपा के सभी सदस्य मानते थे कि कांग्रेस राष्ट्रीय संघर्ष का नेतृत्व करनेवाली आधारभूत संस्था है।जयप्रकाश नारायण ने “समाजवाद ही क्यों?” तथा आचार्य नरेंद्र देव ने “समाजवादी एवं राष्ट्रीय आंदोलन” जैसी पुस्तकों की रचना की। कांग्रेस समाजवादी पार्टी ने एक पंद्रह सूत्रीय कार्यक्रम के अंतर्गत देश की आर्थिक विकास की प्रक्रिया राज्य द्वारा नियोजित एवं नियंत्रित करने की घोषणा की। भारतीय समाजवादी नेता प्रथम महायुद्ध के बाद से ही समाजवाद का प्रचार कर रहे थे। परन्तु सविनय अवज्ञा आंदोलन (1930-33) की असफलता और सन् 1929 के आर्थिक संकट के समय पूँजीवादी देशों की दुर्गति तथा इन देशों में फासिज्म की विजय और दूसरी ओर सोवियत संघ की आर्थिक संकट से मुक्ति तथा उसकी सफलता, इन सब कारणों से अनेक राष्ट्रभक्त समाजवाद की ओर आकर्षित हुए। इनमें जयप्रकाश नारायण, आचार्य नरेंद्रदेव, मीनू मसानी, डॉ॰ राममनोहर लोहिया, कमलादेवी चट्टोपाध्याय, यूसुफ मेहर अली, अच्युत पटवर्धन और अशोक मेहता उल्लेखनीय हैं। इनका उद्देश्य भारतीय राष्ट्रीय कांग्रेस के मंच द्वारा समाजवादी ढंग से स्वराज्य प्राप्ति और उसके बाद समाजवाद की स्थापना था।समाजवादी गांधीजी की समझौतावादी नीति के विरोधी थे।गांधीजी घोर अहिंसावादी थे, जबकि समाजवादी आवश्यकतानुसार सशस्त्र आंदोलन के पक्षधर थे। भारत को स्वतंत्रता मिलने के बाद कांग्रेस राष्ट्रीय शक्तियों का संयुक्त मोर्चा न रहकर एक राजनीतिक दल बन गई, अतः अन्य स्वायत्त और संगठित दलों को कांग्रेस से निकलना पड़ा। इनमें कांग्रेस समाजवादी दल भी था। उसने कांग्रेस शब्द को अपने नाम से हटा दिया। बाद में आचार्य कृपलानी द्वारा संगठित कृषक मजदूर प्रजापार्टी इसमें मिल गई और इसका नाम प्रजा सोशलिस्ट पार्टी हो गया, परन्तु डाक्टर राममनोहर लोहिया के नेतृत्व में समाजवादी दल का एक अंग इससे अलग हो गया और उसने एक समाजवादी पार्टी बना ली। इस समय प्रजा सोशलिस्ट और सोशलिस्ट पार्टी ने मिलकर संयुक्त सोशलिस्ट पार्टी बनाई। किन्तु संयुक्त सोशलिस्ट पार्टी के वाराणसी अधिवेशन (1965) में प्रजा सोशलिस्ट पार्टी ने अलग होकर पुनः अपना स्वतंत्र अस्तित्व कायम कर लिया। उसी समय अशोक मेहता के नेतृत्व में कुछ प्रजा सोशलिस्ट कार्यकर्ता कांग्रेस में शमिल हो गए हैं। द्वितीय महायुद्ध के बाद वह समाजवादी विचारधारा सोवियत तानाशाही का विरोध करती है तथा अपने को पाश्चात्य देशों के लोकतंत्रात्मक और विकासवादी समाजवाद के निकट पाती है।
जैव उर्वरक

जैव उर्वरक (Organic fertilizers) उन उर्वरकों को कहते हैं जो जन्तुओं या वनस्पतियों से प्राप्त होते हैं। जैसे खाद, कम्पोस्ट, आदि its natural fertilizers who mixture structure of microrganism. its work is fication of enviromental nitrogen and unsoluble phasphorus change in soluble phosphorus.exp-azolla, rhizobium, azotobacter
मिथोन (चंद्रमा)

मिथोन (Methone) (यूनानी : Μεθώνη), शनि का एक छोटा सा प्राकृतिक उपग्रह है। यह माइमस और ऍनसॅलअडस की कक्षाओं के बीच स्थित है। मिथोन को सर्वप्रथम कैसिनी इमेजिंग टीम द्वारा देखा गया तथा अस्थायी पदनाम S/2004 S 1 दिया गया। यह सेटर्न XXXII तौर पर भी नामित है। कैसिनी अंतरिक्ष यान ने मिथोन की दो यात्राएँ की है और उसकी इससे निकटतम पहुँच 20 मई 2012 को 1900 किमी (1,181 मील) बनी थी। मिथोन नाम 21 जनवरी 2005 को आईएयू के ग्रहीय प्रणाली नामकरण पर कार्यकारी समूह द्वारा अनुमोदित हुआ था। इसकी 2006 में आईएयू महासभा में पुष्टि हुई थी।
एंथे (चंद्रमा)

एंथे (Anthe) (/ˈænθiː/ AN-thee;[b] यूनानी: Άνθη), शनि का एक प्राकृतिक उपग्रह है। यह माइमस और ऍनसॅलअडस की कक्षाओं के बीच स्थित है। यह सेटर्न XLIX तौर पर भी नामित है। इसका अस्थायी पदनाम S/2007 S 4 है। 30 मई 2007 को एंथे की ली गई तस्वीरों से  इसे कैसिनी इमेजिंग टीम द्वारा खोजा गया। यह कभी जून 2004 से चले आ रहे विश्लेषण मे कैसिनी की तस्वीरों से उजागर हुआ था। इसकी घोषणा सर्वप्रथम 18 जुलाई 2007 को की गई थी।
हेलेन (चंद्रमा)

हेलेन (Helene) (/ˈhɛlɨniː/ HEL-ə-nee; यूनानी : Ἑλένη), शनि का एक प्राकृतिक उपग्रह है। यह 1980 में पियरे लैक्युस और जीन लेकाच्युक्स द्वारा पिक डू मिडी वेधशाला में भूआधारित प्रेक्षणों से खोजा गया तथा S/1980 S 6 पदनाम से नवाजा गया था। 1988 में यह आधिकारिक तौर पर हेलेन पर नामित हुआ जो कि ग्रीक पौराणिक पात्र क्रोनस (सेटर्न) की नवासी थी।  यह उपग्रह Saturn XII(12) तौर पर भी नामित है (यह संख्या 1982 में खोज से प्राप्त हुई है।), साथ ही यह डायोनी B से भी नामित है, क्योंकि यह डायोनी का सह-कक्षीय है तथा उसके अधीनस्थ लाग्रंगियन बिंदु L4 पर स्थित है। यह ज्ञात चार ट्रोजन उपग्रहो में से एक है।
चक्रफूल

चक्रफूल, जिसका वैज्ञानिक नाम Illicium verum है और जिसे अंग्रेज़ी में Star anise, star aniseed, या Chinese star anise के नाम से भी जाना जाता है, वियतनाम तथा दक्षिणी चीन में उगने वाला पौधा है जिसके फल को पकवानों में मसाले की तरह प्रयोग में लाते हैं और इसका स्वाद सौंफ से कुछ मिलता जुलता है लेकिन दोनों का आपस में कोई सम्बन्ध नहीं है।
गंगाधर नेहरू

गंगाधर नेहरू (1827 – 4 फरवरी 1861) वह 1857 के भारतीय स्वतन्त्रता संग्राम के दौरान दिल्ली के कोतवाल (मुख्य पुलिस अधिकारी) थे। वे स्वतंत्रता सेनानी एवं कांग्रेस नेता मोतीलाल नेहरू के पिता और स्वतंत्रता सेनानी एवं भारत के प्रथम प्रधानमन्त्री जवाहरलाल नेहरू के दादा थे। 1827 ई. में जन्मे गंगाधर नेहरू 1857 ई. से कुछ समय पहले दिल्ली के कोतवाल नियुक्त हुए थे। वे दिल्ली के अन्तिम कोतवाल थे। 1857 के विद्रोह के बाद अँग्रेज पुलिस ने दिल्ली नगर को कब्जे में करके कत्लेआम आरम्भ किया तो वे अपनी पत्नी जियोरानी देवी और तीन सन्तानों के साथ आगरा चले गये। इसके चार वर्षों बाद आगरा में ही 4 फरवरी 1861 ई॰ में उनकी मृत्यु हुई। उनके तीन पुत्र थे। सबसे बड़े बंशीधर नेहरू भारत में विक्टोरिया का शासन स्थापित होने के बाद तत्कालीन न्याय विभाग में काम करने लगे एवं निरन्तर भारत के विभिन्न स्थानों पर नियुक्त हुए। इसी कारण वे परिवार से थोड़ा दूर रहे। उनसे छोटे नन्दलाल नेहरू थे जो लगभग दस वर्ष तक राजस्थान की एक रियासत खेतड़ी के दीवान रहे, बाद में उन्होंने आगरा लौटकर कानून की शिक्षा प्राप्त की और फिर वहीं वकालत करने लगे। उनकी गणना आगरा के सफल वकीलों में की जाती थी। बाद में इलाहाबाद उच्च न्यायालय बन जाने के कारण उन्हें मुकदमों के सिलसिले में अपना अधिकांश समय वहीं बिताना पड़ता था इसलिए वे अपने परिवार को लेकर स्थायी रूप से इलाहाबाद आ गये और वहीं रहने लगे। वे इलाहाबाद व कानपुर दोनों जगह वकालत करते थे। तीसरे पुत्र मोतीलाल नेहरू थे। उन पर अपने बड़े भाई नन्दलाल नेहरू का गहरा प्रभाव पड़ा था। नन्दलाल नेहरू की गणना कानपुर के अच्छे वकीलों में की जाती थी इसलिए मोतीलाल नेहरू ने अपनी वकालत उनके सहायक के रूप में कानपुर में ही आरम्भ की। मोतीलाल बाद में प्रसिद्ध वकील बने। उनके पुत्र और गंगाधर के पौत्र जवाहर लाल भारत के प्रथम प्रधानमन्त्री बने।
पालियाक (चंद्रमा)

पालियाक (Paaliaq) (/ˈpɑːli.ɑːk/ PAH-lee-ahk), शनि का एक प्रतिगामी अनियमित उपग्रह है। इसकी खोज ब्रेट जे ग्लैडमेन, जॉन जे कावेलार्स, जीन मार्क पेटिट,हैंस स्कॉल, मैथ्यू जे होल्मन, ब्रायन जी मार्सडेन, फिलिप डी. निकोल्सन और जोसेफ ए बर्न्स द्वारा अक्टूबर 2000 के उत्तरार्ध में हुई थी। उन्होने इसे S/2000 S 2 अस्थायी पदनाम दिया था।
द फोर ऑवर वर्क वीक

द फोर ऑवर वर्क वीक: एस्केप 9-5, लिव एनीव्हेयर, एंड जॉइन द न्यू रिच (अंग्रेज़ी: The 4-Hour Workweek: Escape 9-5, Live Anywhere, and Join the New Rich) 2007 की अमेरिकी लेखक, शैक्षिक कार्यकर्ता और उद्यमी टिमोथी फैरिस द्वारा रचित पुस्तक है। यह पुस्तक न्यूयॉर्क टाइम्स सर्वश्रेष्ठ विक्रेता सूची में चार वर्षों तक रही और 35 भाषाओं में अनुदित की गई एवं इसकी विश्वभर में 1,350,000 से भी अधिक प्रतिलिपियाँ विक्रय की गईं। प्रकाशकों ने इस पुस्तक को प्रकाशित करने से पूर्व 26 बार अस्वीकार किया था। फैरिस ने अपनी खेल पोषण पूरक कंपनी ब्रेनक्विकन में 14-घण्टे काम करते हुए द फोर ऑवर वर्क वीक में प्रस्तुत विचारों का विकास किया। समय की कमी और अधिक काम से परेशान फैरिस ने यूरोप में तीन-सप्ताह का विराम अवकाश लिया। इस दौरान उन्होंने यूरोप, एशिया और दक्षिण अमेरिका की यात्रा करते हुए फैरिस ने आभासी सहायकों के दैनिक कार्य, बाहरी स्रोत से कम सम्पर्क और दिन में केवल एक बार ई-मेल जाँचने के बुद्धिसंगत निर्णय विकसित किए। एक समान जीवन शैली को व्यक्तिगत रूप से छोड़ते हुए उन्होंने पुस्तक की उत्पत्ति की। द फोर ऑवर वर्क अमेज़न किंडल पर सर्वकालिक १० प्रमुख प्रकाशित पुस्तकों (Most Highlighted Books of All Time) में से एक है। न्यूयॉर्क टाइम्स ने लिखा कि फैरिस ब्लॉगिंग और आत्म पदोन्नति में प्रतिसप्ताह चार घण्टे से अधिक समय व्यतित करते हैं, जो फैरिस “इसका” प्रचार करते हैं। वायर्ड पत्रिका ने दूरपरिवर्ती और पूर्व-सेवानिवृत्ति में पुस्तक के विचारों की प्रसंशा की लेकिन "सूत्रबद्ध लेखन" एवं "लगभग हर विचार को चरम पर ले जाने [जाती है]। तनख्वाह से अधिक काम का कोई मतलब नहीं" को इसकी गलती बताया।
राजस्थान तकनीकी विश्वविद्यालय

राजस्थान तकनीकी विश्वविद्यालय (अंग्रेज़ी: Rajasthan Technical University, लघु: आरटीयू या RTU) भारत के पश्चिमी प्रान्त राजस्थान के कोटा में स्थित मान्यताप्राप्त तकनीकी विश्वविद्यालय है जिसकी स्थापना 2006 में हुई थी। इससे पूर्व यहाँ अभियान्त्रिकी कॉलेज, कोटा ही था। राजस्थान के सभी अभियान्त्रिकी और एम॰बी॰ए॰ से सम्बन्धित परीक्षा कार्यक्रम यहीं से संचालित होते हैं। आरटीयू यूनिवर्सिटी इंजीनियरिंग कॉलेज, कोटा, पहले कोटा के इंजीनियरिंग कॉलेज और अब यूनिवर्सिटी टीचिंग डिपार्टमेंट के परिसर में है जो अब एक स्वायत्त संस्थान है। विश्वविद्यालय लगभग 10 इंजीनियरिंग कॉलेज, 4 बी.आर्क कॉलेज, 100 एमसीए कॉलेज, 588 एमबीए कॉलेज, 44 एम.टेक कॉलेज और 03 होटल प्रबंधन और खानपान संस्थान संबद्ध करता है। विश्वविद्यालय से संबद्ध संस्थानों में ढाई लाख से अधिक छात्र पढ़ते हैं। विश्वविद्यालय बैचलर ऑफ टेक्नोलॉजी, मास्टर ऑफ टेक्नोलॉजी, मास्टर ऑफ बिजनेस एडमिनिस्ट्रेशन, मास्टर ऑफ कंप्यूटर एप्लीकेशन, और बैचलर ऑफ होटल मैनेजमेंट एंड कैटरिंग टेक्नोलॉजी प्रदान करता है। राजस्थान तकनीकी विश्वविद्यालय ने सत्र 2020-21 के लिए आर्टिफिशियल इंटेलिजेंस और डेटा साइंस में तीन नए सबसे अधिक मांग वाले पाठ्यक्रम बीटेक प्लास्टिक इंजीनियरिंग, कंप्यूटर विज्ञान और इंजीनियरिंग विशेषज्ञता शुरू की है। राजस्थान तकनीकी विश्वविद्यालय विश्वविद्यालय इंजीनियरिंग कॉलेज, कोटा (पूर्व में इंजीनियरिंग कॉलेज, कोटा) के परिसर में है। चंबल नदी के तट पर 14 एकड़ से अधिक क्षेत्र में हरा-भरा परिसर है। परिसर रावतभाटा रोड पर है, जो कोटा रेलवे स्टेशन से लगभग 14 किमी और कोटा बस स्टैंड से 10 किमी दूर है। यह नई दिल्ली से लगभग 500 किलोमीटर (310 मील) और राज्य की राजधानी जयपुर से लगभग 250 किलोमीटर (160 मील) दूर है। महामहिम श्री कल्याण सिंह, राजस्थान के माननीय राज्यपाल, विश्वविद्यालय के कुलाधिपति हैं। प्रो.आर.ए.गुप्ता कुलपति हैं। प्रो-वाइस चांसलर डॉ. राजीव गुप्ता हैं। रजिस्ट्रार कार्यालय की अध्यक्षता डॉ. आभा जैन करती हैं। वित्त/लेखा विभाग वित्त नियंत्रक श्री के अधीन है। रामेश्वर लाल परसोया। शिक्षाविदों के डीन डॉ विवेक पांडे हैं। परीक्षा नियंत्रक के कार्यालय का नेतृत्व परीक्षा नियंत्रक (सीओई) प्रो. ए.के. द्विवेदी करते हैं। प्रो धीरेंद्र माथुर डीन (अनुसंधान) के रूप में कार्य करते हैं। बी.टेक/बीई, एम
सत्याग्रह सदन

सत्याग्रह सदन, या सत्याग्रह हाउस, जिसे आमतौर पर गांधी हाउस के रूप में जाना जाता है, जोहान्सबर्ग में स्थित संग्रहालय और अतिथि गृह है। घर महात्मा गांधी का था: उन का यह 1908 से 1909 के बीच निवास स्थान व कार्यस्थल था। यह जोहान्सबर्ग की ऐतिहासिक विरासत के हिस्से के रूप में पंजीकृत है। सत्याग्रह का अर्थ सच्चाई का आग्रह करना होता है। घर गांधी और खुद के लिए वास्तुकार हर्मन कैलनबाक द्वारा डिज़ाइन किया गया था। गाँधी ने 1893 से 1914 के बीच अपने जीवन के 21 वर्ष दक्षिण अफ़्रीका में व्यतीत किए थे, हालांकि इस अवधि में वे भारत और यूनाइटेड किंगडम का दौरा भी किया करते थे। ऐसा माना जाता है कि गाँधी को नस्लीय भेदभाव के बारे में सबसे पहले वहाँ ज्ञान हुआ, जब उन्हें पिटरमैरिट्ज़बर्ग रेलवे स्टेशन से केवल गोरों के लिए आरक्षित डिब्बे से यात्रा करने के कारण गिरफ्तार कर लिया था।
भारतीय जनता पार्टी के मुख्यमंत्रियों की सूची

भारतीय जनता पार्टी (भाजपा) सांसदों की संख्या के आधार पर भारतीय गणराज्य की राजनैतिक प्रणाली का सबसे बड़ा राजनीतिक दल है। 1980 में स्थापित भाजपा, राजनीतिक विचारधारा के स्तर पर, सामान्यतः एक दक्षिणपन्थी दल माना जाता है। 2017 के अनुसार , वह प्राथमिक सदस्यता की दृष्टि से विश्व का सबसे बड़ा दल है। मार्च 2018 के अनुसार , 17 राज्यों में 42 भाजपा नेता मुख्यमन्त्री के पद पर आसीन हो चुके है, जिनमें से पन्द्रह निवर्तमान हैं। उनतीस राज्यों और दो ​​केन्द्र शासित प्रदेशों (दिल्ली और पुडुचेरी) में से प्रत्येक का शासनाध्यक्ष मुख्यमन्त्री होता है। भारतीय संविधान के अनुसार, राज्य स्तर पर, राज्यपाल विधिवत् प्रधान होता है, किन्तु वस्तुतः कार्यकारी अधिकार मुख्यमन्त्री के पास होते हैं। विधानसभा के चुनावों के बाद, राज्यपाल अधिकांशतः सरकार बनाने के लिए विधानसभा सदस्यों की बहुसंख्यता वाले दल (या गठबन्धन) को आमन्त्रित करता है। राज्यपाल मुख्यमन्त्री को नियुक्त करता है जिसका मन्त्रिपरिषद विधानसभा के प्रति समूह्य-उत्तरदायी होता हैं। अगर उसके पास विधानसभा का विश्वास है तो एक मुख्यमन्त्री की अवधि सामान्यतः पाँच वर्ष की होती है। 45 भाजपा मुख्यमन्त्रियों में से पन्द्रह निवर्तमान है—अरुणाचल प्रदेश में पेमा खाण्डू, असम में सर्बानन्द सोनोवाल, उत्तर प्रदेश में योगी आदित्यनाथ, उत्तराखण्ड में त्रिवेन्द्र सिंह रावत, गुजरात में विजय रूपाणी, गोवा में मनोहर पर्रीकर, छत्तीसगढ़ में रमन सिंह, झारखण्ड में रघुवर दास, मणिपुर में एन बीरेन सिँह, मध्य प्रदेश में मोहन यादव,महाराष्ट्र में एकनाथ शिंदे, राजस्थान में वसुंधरा राजे, हरियाणा में मनोहर लाल खट्टर, हिमाचल प्रदेश में जयराम ठाकुर तथा त्रिपुरा में बिप्लब कुमार देब। भाजपा मुख्यमन्त्रियों में से चार महिलाएँ रही हैं—दिल्ली में सुषमा स्वराज, गुजरात में आनन्दीबेन पटेल, मध्य प्रदेश में उमा भारती और राजस्थान में वसुन्धरा राजे। दिसम्बर 2003 से कार्यरत (21 साल, 12 दिन के लिए), रमन सिंह भाजपा के सबसे लम्बे समय तक सेवारत मुख्यमन्त्री है। मुख्यमन्त्री के रूप में कर्नाटक के बी॰ एस॰ येदियुरप्पा का पहला कार्यकाल केवल नौ दिनों तक चला, जो भाजपा मुख्यमन्त्रियों के बीच में सबसे कम अवधि का कार्यकाल है; तथापि, सभी कार्यकालों के कुल को ध्यान में लेते हुए, सुषमा स्वराज 52 दिन की सबसे कम अवधि के लिए मुख्यमन्त्री रहीं। राजस्थान के भैरों सिंह शेखावत भाजपा के पहले मुख्यमन्त्री थे। उन्होंने 4 मार्च 1990 को राजस्थान का मुख्यमन्त्री का पद सम्भाला। बहरहाल कुछ भाजपा नेता जनता पार्टी (जपा) के सदस्य होते हुए पहले से ही मुख्यमन्त्री के रूप में निर्वाचित हो चुके थे; जपा राजनीतिक दलों का एक मिश्रण था जिसमें भाजपा का पूर्ववर्ती भारतीय जनसंघ भी शामिल था। उत्तराखण्ड और गुजरात में भाजपा के पाँच मुख्यमन्त्री रहे है, जबकि उत्तर प्रदेश और मध्य प्रदेश में भाजपा के चार मुख्यमन्त्री रहे हैं; कर्नाटक, झारखण्ड, और दिल्ली में तीन भाजपा मुख्यमन्त्री रहे हैं।
भारतीय रिज़र्व बैंक के गवर्नर

भारतीय रिज़र्व बैंक के गवर्नर, भारत के केन्द्रीय बैंक, भारतीय रिज़र्व बैंक, के सबसे वरिष्ठ बैंककर्मी होते हैं। 1935 में स्थापना के बाद, भारतीय रिज़र्व बैंक की कमान अब तक कुल 25 गवर्नर संभाल चुके हैं। रिज़र्व बैंक के पहले गवर्नर सर ओसबोर्न स्मिथ थे और वर्त्तमान नवनियुक्त पूर्व राजस्व सचिव व वित आयोग के वर्तमान सदस्य संजय मल्होत्रा बनाये गये हैं, जिन्होंने 11 दिसंबर 2024 को पदभार ग्रहण किया। व रिजर्व बैंक के 26 वें गवर्नर बने हैं। भारतीय रिजर्व बैंक के गवर्नर का पद सँभालने वाले लोगों की सूची इस प्रकार है: -
मुरारी गुप्त

मुरारि गुप्त चैतन्य महाप्रभु के प्रम भक्त थे। इनका जन्म श्रीहट्ट में वैद्य वंश में हुआ था और इनके परिवार वाले वहाँ से नवद्वीप आकर श्री गौरांग के पड़ोस में बस गये। यह श्री गोरांग के बाल्यबंधु तथा सहपाठी थे। इन्होंने संस्कृत काव्य ग्रंथ 'चैतन्यचरितामृत' में इस सबका वर्णन किया है। यह ग्रन्थ आम लोगों में 'मुरारी गुप्तेर कड़चा' (मुरारी गुप्त का कड़चा) नाम से प्रसिद्ध है। इस ग्रंथ के सिवा पदावली भी बनाई है तथा 'रामाष्टक' भी लिखा है। महाप्रभु के प्रति इनकी भक्ति अतुलनीय थी और श्री गौरांग भी इन पर अत्यंत स्नेह रखते थे।
बीजोपचार

फसलों के रोग मुख्यतः बीज, मिट्टी तथा हवा के माध्यम से फैलते हैंl फसलों को बीज-जनित एवं मृदा-जनित रोगों से बचाने के लिए बीजों को बोने से पहले कुछ रासायनिक दवाओं एवं पोषक तत्वों की उपलब्धता बढाने के लिए कुछ जैव उर्वरकों से उपचारित किया जाता है। इसे बीजोपचार (seed treatment या seed dressing) कहते हैं।बीज उपचार गुणवत्तायुक्त भरपूर फसल उत्पादन प्राप्त करने के लिए यह आवश्यक है, कि उन्नत और रोग प्रतिरोधी किस्मों के स्वच्छ, स्वस्थ और पुष्ट बीज से बुआई की जाये, बीज को निरोग एवं स्वस्थ बनाने के लिए उसे अनुशंसित रसायन या जैव रसायन से उपचारित करना होता है| बीज उपचार से बीज में उपस्थित आन्तरिक या वाह्य रूप से जुड़े रोगजनक (फफूद, जीवाणु, विषाणु एवं सूत्रकृमि) और कीट नष्ट हो जाते है, जिससे बीजों का स्वस्थ अंकूरण तथा अंकुरित बीजों का स्वस्थ विकास होता है|बीजोपचार को उत्पादन की प्रथम श्रेणी में रखा जाए तो कोई अतिश्योक्ति नहीं होगी। बीज की ऊपरी तथा अंदर की पर्तों में अनदेखी फफूँदी रहती है जो अवसर पाकर दूषित बीज के साथ भूमि में जाकर बीज के अंकुरण को प्रभावित करती है और रोगों की प्रारंभिक अवस्था को सफल बनाती है यदि बीज का उपचार कर दिया जाय तो ये अनदेखी फफूँदों का अस्तित्व समाप्त हो जायेगा और रोगों की प्रारंभिक अवस्था पर ही रोक लग जायेगी। अनुसंधान के परिणाम सामने हैं जिनसे पता लगता है कि जिस बीज का उपचार किया गया है उसमें अंकुरण संतोषजनक होता है और अच्छी पौध संख्या प्राप्त होती है। सभी जानते हैं कृषक भी मानते हैं कि अच्छा अंकुरण अच्छे उत्पादन का आईना होता है। साथ ही पोषक तत्व स्थिरीकरण हेतु जीवाणु कलचर से भी बीज उपचार किया जाता है| बीज उपचार की विभिन्न पहलुओं की विवेचना निम्न उल्लेखित है, जैसे- फसल के दाने का पूर्ण या आधा भाग जिसमें भ्रूण अवस्थित हो, अंकूरण क्षमता अच्छी हो, भौतिक तथा आनुवांशिक रूप से शुद्ध हो को बीज कहते हैं| बीज उपचार एक प्रक्रिया या विधि है, जिसमें पौधों को बीमारियों और कीटों से मुक्त रखने के लिए रसायन, जैव रसायन या ताप से उपचारित किया जाता हैं| पोषक तत्व स्थिरीकरण हेतु जीवाणु कलचर से भी बीज उपचार किया जाता है| (1) न्यूक्लियस बीज (2) प्रजनक बीज (3) आधारीय बीज (4) प्रमाणित बीज (5) सत्यापित बीज| बीज उपचार आवश्यक क्यों- बीज उपचार आवश्यक इसलिए है, की प्रारंभ में ही बीज जनित रोगों और कीटों का प्रभाव न्यून या रोकने हेतु बीजोपचार आवश्यक है, क्योंकि यह उनसे होने वाले नुकासन को घटाता है, अन्यथा पौधों के वृद्धि के बाद इनको रोकने के लिए अधिक मूल्य खर्च करना पड़ता है और क्षति भी अधिक होती है|बीजों में अंदर और बाहर रोगों के रोगाणु सुशुप्ता अवस्था में (बीज जनित रोग), मिट्टी में (मिट्टी जनित रोग) और हवा में (वायु जनित रोग) मौजूद रहते हैं| ये अनुकूल वातावरण के मिलने पर उत्पन्न होकर पौधों पर रोग के लक्षण के रूप में प्रकट होते हैं| 1. सुखा बीजोपचार 2. भीगे बीजोपचार 3. गर्म पानी बीजोपचार 4. स्लरी बीजोपचार सुखा बीज उपचार: 1. बीज को एक बर्तन में रखें 2. उसमें रसायन या जैव रसायन की अनुशंसित मात्रा में मिलायें3. बर्तन को बन्द करें और अच्छी तरह हिलाएँ|4. मिश्रित बीज को धूप मे रखें | भीगे बीज उपचार: 1.पालीथीन चादर या पक्की फर्श पर बीज फैला दें2. हल्का पानी का छिड़काव करें3. रसायन या जैव रसायन की अनुशंसित मात्रा में बीज के ढेर पर डालकर उसे दस्ताना पहने हाथों से अच्छी तरह मिलाकर छाया में सुखा लें| स्लरी बीज उपचार: 1